Document ID: 32007R0850

KOMMISSIONENS FORORDNING (EF) Nr. 850/2007
af 19. juli 2007
om ændring af forordning (EF) nr. 378/2005 om gennemførelsesbestemmelser til Europa-Parlamentets og Rådets forordning (EF) nr. 1831/2003 for så vidt angår EF-referencelaboratoriets forpligtelser og opgaver i forbindelse med ansøgninger om godkendelse af fodertilsætningsstoffer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 21, stk. 3, og
ud fra følgende betragtninger:
(1)
Ved forordning (EF) nr. 1831/2003 er der etableret en fællesskabsprocedure for godkendelse af markedsføring og anvendelse af fodertilsætningsstoffer. I henhold til forordningen skal enhver, der ønsker godkendelse af et fodertilsætningsstof eller en ny anvendelse af et fodertilsætningsstof, indsende en ansøgning om godkendelse (i det følgende benævnt »ansøgningen«) til Kommissionen i overensstemmelse med samme forordning.
(2)
Forordning (EF) nr. 1831/2003 indeholder endvidere bestemmelser om etablering af et EF-referencelaboratorium (i det følgende benævnt »EF-referencelaboratoriet«) med visse forpligtelser og opgaver, som er angivet i bilag II til forordningen. I forordningen er det ligeledes fastsat, at EF-referencelaboratoriet kan bistås af et konsortium af nationale referencelaboratorier.
(3)
Ved forordning (EF) nr. 378/2005 er der fastsat gennemførelsesbestemmelser til forordning (EF) nr. 1831/2003 for så vidt angår ansøgninger og EF-referencelaboratoriets forpligtelser og opgaver.
(4)
I henhold til artikel 4, stk. 1, i forordning (EF) nr. 378/2005 skal EF-referencelaboratoriet pålægge ansøgere et gebyr (i det følgende benævnt »gebyret«) for hver ansøgning. Bilag II til forordningen indeholder desuden en liste over konsortiet af nationale referencelaboratorier.
(5)
Gebyrets størrelse er ikke på noget tidspunkt blevet tilpasset, siden forordning (EF) nr. 378/2005 trådte i kraft, og bør hæves i overensstemmelse med de erfaringer, der er gjort siden da.
(6)
Tjekkiet, Irland, Ungarn og Finland har oplyst Kommissionen om visse ændringer i navnene på eller i de øvrige oplysninger om deres nationale referencelaboratorier, der deltager i konsortiet. I overensstemmelse hermed bør listen i bilag II til forordning (EF) nr. 378/2005 erstattes af listen i bilaget til nærværende forordning.
(7)
Forordning (EF) nr. 378/2005 bør derfor ændres i overensstemmelse hermed.
(8)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
I forordning (EF) nr. 378/2005 foretages følgende ændringer:
1)
Artikel 4, stk. 1, affattes således:
»1. EF-referencelaboratoriet pålægger ansøgeren et gebyr på 6 000 EUR (i det følgende benævnt »gebyret«) for hver ansøgning. «
2)
Bilag II erstattes af teksten i bilaget til nærværende direktiv.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. juli 2007.

Labels: 17
7
0
6
15